Publication: Magyar Közlöny
Issue: MK-1999-60 (Year: 1999, Number: 60)
Era: 1990-2004
Section: szóló, többször módosított 1993. évi III. törvény (a továbbiakban: Szt.) 3. §-ának (3) bekezdése helyébe a következő
Paragraph Index: 517

46. § Az Szt. V. fejezetének II. címe a következő alcímmel és a 113/B—113/C. §-sal egészül ki: „A fogyatékos személyek otthonára vonatkozó külön szabályok 113/B. § (1) A fogyatékos személyek otthonába felvett kiskorú ellátását, valamint gyógypedagógiai fejlesztését ellenőrizni kell. Ennek keretében a tanulási képességet vizsgáló és rehabilitációs bizottság — a külön jogszabályban foglaltak szerint — felülvizsgálja a kiskorú fejlődését. A bizottság megküldi az intézmény vezetőjének a felülvizsgálat eredményét tartalmazó értékelését, amit a kiskorú ellátása, fejlesztő foglalkoztatása során figyelembe kell venni.

Source: https://magyarkozlony.hu/hivatalos-lapok/bb1c870250234a2052e60532d43cec0ec9e4c9b6/dokumentumok/36b815f4ef20fa0d7cc3a469b75903f5b546fa3d/letoltes